Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Angolan tilanne (AKT-EU/2142/97/lopull.)



Virallinen lehti nro C 308 , 09/10/1997 s. 0039 - 0041



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Angolan tilanne (AKT-EU/2142/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon aikaisemmat päätöslauselmansa Angolan tilanteesta, ottaa huomioon puheenjohtajavaltion Euroopan unionin puolesta 3. helmikuuta 1997 antaman julkilausuman, ottaa huomioon Yhdistyneiden kansakuntien turvallisuusneuvoston hyväksymät päätöslauselmat Angolan tilanteesta, erityisesti 27. helmikuuta 1997 annetun päätöslauselman 1093, 11. joulukuuta 1996 annetun päätöslauselman 1087 ja 27. helmikuuta 1997 annetun päätöslauselman 1098, A. on tyytyväinen viimeaikaiseen edistykseen Lusakan pöytäkirjan täytäntöönpanossa ja erityisesti Unitan sotilasvirkamiesten ja sotilaiden siirtymiseen Angolan armeijan palvelukseen sekä Unitan päätökseen ottaa vastaan sille kuuluvat edustajanpaikat Angolan parlamentissa, B. toteaa kuitenkin huolestuneena, että virheet ja viivytykset, erityisesti Unitan taholta, vaikeuttavat rauhanprosessin täytäntöönpanoa, C. panee kuitenkin tyytyväisyydellä merkille, että 19. helmikuuta saatiin Unitan ja Angolan hallituksen välillä aikaan sopimus, joka mahdollistaa tähän saakka Unitan hallussa olleiden alueiden palauttamisen hallituksen alaisuuteen, ja palauttamaan täten maaliskuusta lähtien koko Angolan alueen valtion hallintaan, D. on tyytyväinen Yhdistyneiden kansakuntien pääsihteeristön Angolan erityislähettiläs Alioune Blondin Beyen sekä ns. troikan ankariin ponnisteluihin, jotta sekä Unita että hallitus olisivat myötämielisiä rauhanneuvotteluille, joiden on määrä saada aikaan kansallisen yhtenäisyyden ja sovinnon hallitus, E. toteaa, että Unitan sotilaiden uudelleensijoittaminen on hyvässä vauhdissa, sillä tähän mennessä 70 000 Unitan sotilasta on sijoitettu noin 15 paikkaan, vaikka tietyt lähteet kertovatkin 25 000 karkaamis- tai poissaolotapauksesta, F. valittaa sitä, että kansallisen yhtenäisyyden ja sovinnon hallitusta ei ole pystytty muodostamaan alkuperäiseen määräpäivään mennessä, G. ottaa huomioon, että sekakomissio on onnistunut laatimaan uuden aikataulun, jonka mukaan Unitan kansanedustajat vannovat valansa 18. maaliskuuta 1997 ja kansallisen yhtenäisyyden hallitus muodostetaan 20. maaliskuuta 1997, H. valittaa äärimmäisen vaikeita sosiaalisia oloja, joissa Angolan väestö sisällissodan jäljiltä elää ja uhkaa, jonka maassa yhä olevat lukuisat jalkaväkimiinat aiheuttavat, I. hyväksyy Yhdistyneiden kansakuntien turvallisuusneuvoston 27. helmikuuta 1997 antaman päätöslauselman, jossa UNAVEM III:n toimikautta pidennetään 31. maaliskuuta saakka, ja kehottaa osapuolia ja erityisesti Unitaa toteuttamaan kiireellisesti ja painostustoimien uhalla lopulliset toimenpiteet Lusakan sitoumusten noudattamiseksi ja muodostamaan mahdollisimman pian kansallisen yhtenäisyyden ja sovinnon hallituksen näiden sopimusten mukaisesti; 1. Toistaa sitoumuksensa rauhansopimusten ja Lusakan pöytäkirjan kokonaisvaltaiseen täytäntöönpanoon sovinnon ilmapiirissä ja kehottaa kaikkia osapuolia noudattamaan sopimuksessa mainittuja sitoumuksia hyvällä tahdolla ja vilpittömästi; 2. On tietoinen sekakomission päättämästä uudesta aikataulusta Unitan kansanedustajien kansallisen yhtenäisyyden hallituksen muodostamiseksi uudessa kansanedustuslaitoksessa ja kehottaa osapuolia, erityisesti Unitan johtajia, noudattamaan aikataulua täsmällisesti; 3. Pitää Yhdistyneiden kansakuntien pääsihteerin erityislähettiläs Blondin Beyen ja rauhanprosessin tarkkailijamaiden suorittamia välitystoimia tervetulleina; 4. Kehottaa kansainvälistä yhteisöä ja etenkin Yhdistyneiden kansakuntien turvallisuusneuvostoa jatkamaan UNAVEM III toimintaa kunnes Angolan kriisissä on saatu aikaan lopullinen ratkaisu; 5. Vetoaa kansainväliseen yhteisöön ja etenkin Euroopan unioniin, jotta ne jatkaisivat Angolan rauhanprosessin tukemista ja avustaisivat parhaiden mahdollisten olosuhteiden luomisessa entisten sotilaiden siviilielämään sopeuttamiseksi ja kuntouttamiseksi; 6. Kehottaa näin ollen koko kansainvälistä yhteisöä myöntämään tarvittavaa taloudellista ja teknistä tukea infrastruktuurien kunnostamistoimiin, miinanraivauskampanjoihin ja yleisemmin taloudellisen toiminnan elvyttämiseen; muistuttaa tässä yhteydessä, että Angolassa on valtava puute kouluista, sairaaloista ja tieinfrastruktuureista sekä perustarpeiden tyydyttämiseen tarvittavista materiaalista; 7. Pyytää komissiota ja Yhdistyneitä kansakuntia tukemaan taloudellisesti niiden kansalaisjärjestöjen toimia, jotka raivaavat miinoja Angolan alueelta, ja esittää väestön tiedotusohjelmien ja kansallisten asiantuntijoiden koulutusohjelmien käynnistämistä; 8. Kehottaa komissiota jatkamaan ponnistelujaan yhteisön rehabilitointiohjelman toteuttamiseksi, josta keskusteltiin Brysselissä syyskuussa 1995, ja vahvistamaan Euroopan unionin Luandan lähetystöä riittävällä henkilökunnalla; 9. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle sekä Angolan hallitukselle, Unitan johdolle, Yhdistyneiden kansakuntien pääsihteerille, OAU:lle ja ns. troikkamaille Yhdysvalloille, Venäjälle ja Portugalille.